Dritan Abazi

Dritan Abazi (malazisht: Дритан Абази) është një politikan shqiptar me shtetësi malazeze që shërbente si kryeministër i Malit të Zi prej 2022 deri në 2023 Ai është edhe kryetari i lëvizjes qytetare URA. Abazi ka shërbyer më parë si zëvendëskryeministër në kabinetin e Zdravko Krivokapiqit nga viti 2020 deri në vitin 2022.

 Jeta 
Ka lindur më 25 dhjetor 1985 në Ulqin, RSF e Jugosllavisë (sot Mali i Zi). Shkollën fillore dhe gjimnazin e ka kryer në vendlindje. Ka diplomuar në Fakultetin e shkencave politike në Universitetin në Sarajevë, ku ka marrë titullin e politologut të diplomuar. Ka magistruar në Fakultetin e shkencave politike në Podgoricë.Ka doktoruar në vitin 2019 në Fakultetin e Shkencave Politike të Universitetit të Sarajevës dhe ka mbrojtur disertacionin e doktoraturës me temë “Politika globale – aspektet etike të globalizimit”.

 Puna 
Ka qenë për një kohë të gjatë bashkëpuntorë i organizatave joqeveritare në fushat e të drejtave të njeriut, integrimeve euro-atlantike dhe veprimeve qytetare. Ka qenë i angazhuar në projekte lidhur me promovimin e multikulturalitetit në zonat e ish-Jugosllavisë ku janë zhvilluar konflikte të armatosura. 
Prej 2010 deri më 2012 ka qenë drejtori ekzekutiv i TV Teutës. Në vitin 2010 ka botuar librën e tijë të parë "Kultura kosmopolitane dhe e drejta globale". Flet rrjedhshëm shqipen (si gjuhë amtare), anglishten dhe serbokroatishten.skupstina.me - Dritan Abazović

Në vitin 2012 është zgjedhur si deputet në Parlamentin e Malit të Zi me partinë Mali i Zi Pozitiv dhe më 2013 është bërë Kryetari i Këshillit Komunal të Malit të Zi Pozitiv në Ulqin. Si deputet i Parlamentit të Mali të Zi ai është pjesë i 3 komiteteve: për mardhënie ndërkombëtare dhe emigim, për integrime evropiane dhe për të drejtat dhe liritë e njeriut. Më 15 tetor dha dorëheqje nga partia Mali i Zi Pozitive.Abazi: JAP DORËHEQJE NË MZ POZITIV, QËNDROJ DEPUTET

 Botime 
 Kultura kosmopolitane dhe e drejta globale (malaz. Kosmopolitska kultura i globalna pravda) – 2010 

 Lidhje të jashtme 
 Faqja zyrtare në Facebook
 Llogaria zyrtare në Twitter

 Referime 

Kategoria:Lindje 1985
Kategoria:Njerëz që jetojnë
Kategoria:Njerëz nga Ulqini
Kategoria:Kryeministra të Malit të Zi
Kategoria:Zëvendëskryeministra të Malit të Zi
Kategoria:Shqiptarë të Malit të Zi
Kategoria:Politikanë nga Mali i Zi
Kategoria:Absolventët e Universitetit të Sarajevës
Kategoria:Absolventët e Universitetit të Malit të Zi
Kategoria:Deputetë të Kuvendit të Malit të Zi
Kategoria:Ministra të Jashtëm të Malit të Zi
Kategoria:Kryeministra shqiptarë të Malit të Zi